Mi d-negmer ammud n yismawen n tfekka n umdan yellan di tmeslayt n tqerbust, di tezwara ad nebḍu tasleḍt ɣef sin n yixfawen: ixef n talɣa anda nesɛa ismawen: iḥerfiyen, isuddimen, uddisen. S yin akkin ad nekkes aẓar d uskim, ad nsebgen ticraḍ tigejdanin (tawsit, addad, amḍan) d tadra n yal isem. Ma yella deg yixef n tesnamka anida ad nawi anamek n yal isem ilmend n yimsulɣa d yisegzawalen, d wassaɣen isnamkanen yezdin isemwan-a.